Напярэдадні паказу адзення для цяжарных я атрымаў па электронцы ад яе ліст: “Прывітанне! Гэта Каця Цікота. Буду рада, калі прыйдзеш на мой паказ. Запускаю першы ў Беларусі праект дызайнерскага адзення для будучых мам TIKOTA MAMA. Чаканне дзіцяці — самы важны і самы прыгожы перыяд у жыцці кожнай жанчыны. Кожная з нас па-новаму пазнае сябе, раскрываецца і сапраўды напаўняецца асаблівай энергіяй. Новы стан мае на ўвазе і адмысловы лад. Камфортнасць, жаноцкасць і функцыянальнасць. TIKOTA MAMA паклапаціліся пра гэта… На асабістым вопыце мы вывяраем мадэлі, у якіх зручна адпачываць, займацца сваімі справамі і пры гэтым заставацца прыгожымі. Наша асаблівасць — тое, што кожную мадэль можна насіць і ў перыяд цяжарнасці, і пасля цяжарнасці, з малым на руках. Кожная з сукенак унікальная: створана для розных выпадкаў з выкарыстаннем тактыльна прыемных матэрыялаў, дапоўнена вышыўкай і дэкорам, а асобныя сукенкі і сарафаны маюць спецыяльныя кішэні для кармлення. Чэрпаем натхненне ў гэтым прыгожым стане і з любоўю увасабляем ідэі ў жыццё!”